สวัสดีค่ะ ตอนนี้ประจำเดือนขาดช่วงมาประมาณ 2 เดือนแล้วค่ะ มาครั้งสุดท้ายคือช่วงวันที่ 26-29 กค. หลังจากนั้นมีเพศสัมพันธ์โดนการหลั่งในประมาณช่วงวันที่ 4 สค (ใช้ทฤษฎี7วัน) พอถึงกำหนดในเดือนถัดมาประจำเดือนขาดค่ะ แต่มีช่วงกลางเดือนมีตกขาวผสมกับเลือดออกมาบ้างและมีคล้ายเลือดหยดติดออกมาบ้าง ค้นหาข้อมูลคล้ายเลือดล้างหน้าเด็กมาประมาณ 4-5 วัน (ออกมาน้อยมาก) หลังจากหายก็ตรวจขึ้นว่าไม่ตั้งท้อง แต่นี่เลยมาถึงต้นเดือน พย. แล้ว ประจำเดือนยังไม่มา แถมยังมีอาการเวียนหัวบ่อย หน้ามืด บางครั้งบ้านหมุนด้วยค่ะ
สวัสดีค่ะ ประจำเดือนมาช้ากว่า 35 วันจากครั้งก่อน อาจมีสาเหตุได้จาก1. ตั้งครรภ์2. โรคทางกายอื่นๆที่ทำให้ฮอร์โมนผิดปกติ เช่นโรคไทรอยด์3. โรคเกี่ยวกับมดลูกและรังไข่ เช่นมีถุงน้ำในรังไข่ ทำให้ประจำเดือนมาผิดปกติโดยหากตรวจการตั้งครรภ์เองเบื้องต้น แต่ไม่พบการตั้งครรภ์ แต่ประจำเดือนก็ยังไม่มา ควรไปยืนยันอีกครั้งที่รพ.ค่ะส่วนอาการเลือดที่ออกมานั้น อาจจะเป็นเลือดล้างหน้าเด็ก ซึ่งเกิดตามหลังการปฏิสนธิ 10-14 วัน หรือเป็นเลือดจากสาเหตุอื่นๆเช่นการติดเชื้อหรือมีเนื้องอกในอวัยวะสืบพันธุ์เพศหญิงก็ได้ หรืออาจเป็นเลือดที่เป็นภาวะแทรกซ้อนจากการตั้งครรภ์ซึ่งค่อนข้างอันตราย ดังนั้น จึงควรไปพบแพทย์เพื่อหาสาเหตุเพิ่มเติมค่ะ